เงินบาทปิดตลาด 29.89/91
ธนาคารซีไอเอ็มบีไทย รายงาน เงินบาทปิดตลาดที่ 29.89/91 คาดแกว่งแคบรอ BOJ-จีดีพีสหรัฐ
26 ต.ค. 2553

ธนาคารซีไอเอ็มบีไทย รายงาน เงินบาทปิดตลาดที่ 29.89/91 คาดแกว่งแคบรอ BOJ-จีดีพีสหรัฐ
นักบริหารเงินธนาคารซีไอเอ็มบีไทย กล่าวว่า วันนี้เงินบาทปิดตลาดที่ระดับ 29.89/91 บาท/ดอลลาร์ จากช่วงเช้าที่เปิดตลาดที่ระดับ 29.86/88 บาท/ดอลลาร์ ระหว่างวันเงินบาททำ High ที่ 29.91 บาท/ดอลลาร์ และทำ Low ที่ระดับ 29.89 บาท/ดอลลาร์
"ระหว่างวันเงินบาทวิ่งขึ้นๆลงๆนิดหน่อย ภูมิภาคก็ยังแกว่งแข็งๆอยู่"นักบริหารเงิน กล่าว
สกุลเงินต่างประเทศที่สำคัญอื่นๆ ค่าเงินเยนล่าสุดอยู่ที่ระดับ 81.06/08 เยน/ดอลลาร์ จากช่วงเช้าที่อยู่ที่ระดับ 80.70/75 เยน/ดอลลาร์ ระหว่างวันทำ High ที่ระดับ 81.20 เยน/ดอลลาร์ ส่วนค่าเงินยูโร อยู่ที่ระดับ 1.3950/3952 จากช่วงเช้าที่อยู่ที่ระดับ 1.3965/3970 ดอลลาร์/ยูโร  
สำหรับวันพรุ่งนี้คาดว่าเงินบาทน่าจะยังแกว่งแคบ ๆ Sideway รอตัวเลขจีดีพีของสหรัฐฯที่จะประกาศในวันศุกร์ และการประชุมธนาคารกลางญี่ปุ่น(BOJ) โดยประเมินกรอบการเคลื่อนไหวของเงินบาท 29.80-30.00 บาท/ดอลลาร์